Jingoisme

Jingoisme er et engelsk begrep for sjåvinisme, en nasjonalistisk innstilling kombinert med en fiendtlig innstilling mot andre nasjoner.

Uttrykket stammer fra 1878 og er refrenget i en engelsk soldatsang som ble sunget av de britiske tropper som ble sendt til Dardanellene i den hensikt å forhindre russisk okkupasjon av daværende Konstantinopel. Frasen «by Jingo» var en eufemisme for «by Jesus». 

Jingoisme som en politisk betegnelse ble opprettet av den britiske radikaleren George Holyoake i et brev til avisen Daily News den 13. mars 1878. Betegnelsen ble raskt populær også i USA.

Referanser

Nasjonalisme
Politiske ord og uttrykk